laion/Wikipedia-Exotic huggingface dataset:
სტეინვეი ენდ სანს

„სტეინვეი ენდ სანს“ (Steinway & Sons) — გერმანულ-ამერიკული მსოფლიოში აღიარებული როიალების მწარმოებლი კომპანია. დაარსდა 1853 წელს მანჰეტენში, გერმანელი ფორტეპიანოს მშენებლის ჰაინრიხ ენგელჰარდ შტაინვეგის მიერ (მოგვიანებით ცნობილი როგორც ჰენრი ე. სტეინვეი). კომპანია ცნობილია მაღალი ხარისხის ფორტეპიანოების დამზადებით და გამოგონებებით ფორტეპიანოს განვითარების სფეროში. „სტეინვეი ენდ სანს“-ის ფორტეპიანოებს მიღებული აქვს მრავალი ჯილდო. 1855 წლიდან 1862 წლამდე „სტეინვეის“ როიალებმა მიიღო 35 ოქროს მედალი, მათ შორის სამი მედალი 1867 წლის საერთაშორისო გამოფენაზე პარიზში. კომპანიის ევროპული ნაწილი ფლობს დედოფალ ელისაბედ II- სამეფო ორდენს. 1996 წელს ჟურნალ The Music Trades-ის მიერ „სტეინვეი ენდ სანს“ დასახელდა წლის კომპანიად. „სტეინვეი“ ფორტეპიანოებს ასევე ყიდის ორი სხვა ბრენდის სახელით — Boston და Essex, რომლებიც იყიდება უფრო დაბალ ფასებში. 2015 წელს სტეინვეიმ წარმოადგინა ახალი ტექნოლოგიური ტიპი ფორტეპიანოს ციფრული სერიის შემოღებით, სახელწოდებით Spirio. ეს ტექნოლოგია 2007 წელს შეიქმნა უეინ შტანკეს, ავსტრიელი ინჟინრის მიერ, რომელიც ადრე ამზადებდა ციფრული ფორტეპიანოს სისტემებს სხვა კომპანიებისთვის, როგორიცაა Yamaha და Bösendorfer. სტეინვეის ფორტეპიანოებს ყიდის მსოფლიოს 200-მდე ავტორიზებული დილერის ქსელი, რომლებიც 300-მდე შოურუმს წარადგენს. სტეინვეი ენდ სანს-ის ფორტეპიანოს მარკეტინგი დაყოფილია გაყიდვების ორ ზონად: ნიუ იორკის (the Queens) ქარხანა, რომელიც ამარაგებს ჩრდილოეთ და სამხრეთ ამერიკას, და ჰამბურგიის ქარხანა, რომელიც ამარაგებს დანარჩენ მსოფლიოს. ნაწილები ორივე ქარხნისთვის ერთი და იგივე ადგილიდან მოდის: კორპუსის კედლისათვის გამოიყენება კანადური ნეკერჩხალი, ხოლო დეკა დამზადებულია ალასკური სიტკის ნაძვისგან (Picea sitchensis). მსოფლიოს საკონცერტო დარბაზების უმრავლესობა იყენებს მინიმუმ ერთ სტეინვეის როიალს, და ზოგიერთს (მაგალითად, კარნეგი ჰოლში) აქვს მოდელი D-274 როგორც ჰამბურგის ქარხნიდან, ისე ქვინსის ქარხნიდან, რათა დააკმაყოფილოს კრიტერიუმების ფართო სპექტრი. მას შემდეგ, რაც 1999 წელს კლივლენდის საერთაშორისო საფორტეპიანო კონკურსმა აირჩია მხოლოდ სტეინვეი ენდ სანს-ის ფორტეპიანოების გამოყენება, იმავე გზას მიჰყვნენ ისეთი საერთაშორისო კონკურსები, როგორებიცაა ვან კლიბერნის საერთაშორისო საფორტეპიანო კონკურსი ფორტ-უორტში (ტეხასი), ჯინა ბახაუერის საერთაშორისო საფორტეპიანო კონკურსი სოლტ-ლეიკ-სიტიში (იუტა), იოჰან სებასტიან ბახის საერთაშორისო კონკურსი ლაიფციგში (გერმანია), დედოფალ ელისაბედის კონკურსი ბრიუსელში (ბელგია), ფერუჩიო ბუზონის საერთაშორისო საფორტეპიანო კონკურსი ბოლცანოში (იტალია) და Long-Thibaud-Crespin-ის კონკურსი პარიზში. ↑ Singer, Aaron (1986). Labor management relations at Steinway & Sons, 1853–1896. Garland, გვ. 14. ISBN 978-0-8240-8371-7.
არმაზის ქედი

არმაზის ქედი, მცხეთის ქედი — განედური დაბალი ქედი საქართველოში, მცხეთის მუნიციპალიტეტში. მაქსიმალური სიმაღლე ზღვის დონიდან 1121 მ. აგებულია თიხებითა და ქვიშაქვებით. ამაღლებულია დასავლეთისაკენ. წარმოადგენს საწკეპელას ქედის აღმოსავლურ დაბოლოებას. აღმოსავლეთით თანდათან დაბლდება და აღწევს მდინარე მტკვრის მარჯვენა ნაპირს. აღმოსავლეთი და სამხრეთი კალთები დამრეცია, ჩრდილოეთი ციცაბო და კლდოვანი. ჰიდროგრაფიული ქსელი სუსტადაა განვითარებული. ქედის ფარგლებში მოედინება მტკვრის მარჯვენა შენაკადები მდინარეები არმაზისხევი და კარსანისხევი. სტრუქტურულ-ეროზიული ქედია. არმაზის ქედის ჩრდილო კალთაზე არიდული ნათელი ტყეა, სადაც უმეტესად ხარობს ღვია. მდინარე არმაზისხევის სათავესთან, მაღალ კლდოვან მთაზე, გაშენებულია არმაზის ციხე. ↑ 1.0 1.1 Топографическая карта K-38-78 — 1 : 100 000. Тбилиси. 1983 ↑ თბილისი. ეკონომიურ-გეოგრაფიული დახასიათება, თბ., საქ. სსრ მეცნ. აკად. გამ-ბა, 1957, გვ. 29 ↑ თბილისის სახელმწიფო უნივერსიტეტის შრომები. ტ. 122, გეოგრ-გეოლოგ. სერია, IV, 1967, გვ. 182 ↑ ზაქარაია პ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 234.
ლანმეზანის პლატო

ლანმეზანის პლატო (ფრანგ. Plateau de Lannemezan) — დახრილი პლატო სამხრეთ-დასავლეთ საფრანგეთში, ზემო პირენეებისა და ზემო გარონის დეპარტამენტებში. მდებარეობს პირენეების ჩრდილო მთისძირში, მდინარეების ადურისა და გარონის ზემოთებს შორის. მაქსიმალური სიმაღლე 661 მ. ლანმეზანის პლატო ვეებერთელა ფლუვიოგლაციალური გამოზიდვის კონუსია, რომელიც აგებულია ძველი მდინარეების მიო-პლიოცენური დანალექებით. მარაოსებურადაა დანაწევრებული მდინარეთა ღრმა ხეობებით. ხშირია ჰიდროგრაფიული ქსელი. მჭიდროდაა დასახლებული. ↑ Encyclopedia Britannica | alluvial fan, geological feature ↑ Departement des hautes-pyrenees
იოშკა ფიშერი

იოშკა მარტინ ფიშერი (გერმ.: Joseph Martin Fischer) (დ. 12 აპრილი 1948) - გერმანელი პოლიტიკოსი მწვანეთა პარტიიდან. გერმანიის ვიცე-კანცლერი და საგარეო საქმეთა მინისტრი 1998-2005 წლებში.
ლუკილიო (პუერტო-რიკო)

ლუკილიო (ინგლ. Luquillo) — ქალაქი და მუნიციპალიტეტი პუერტო-რიკოში. მდებარეობს კუნძულის ჩრდილო-აღმოსავლეთ სანაპიროზე, ფახარდოს ჩრდილო-დასავლეთით და რიო-გრანდეს აღმოსავლეთით. მოიცავს 5 ბარიოსა და ლუკილიო-პუებლოს (ქალაქის საქმიანი ნაწილი და ადმინისტრაციული ცენტრი). შედის ფახარდოს მეტროპოლიტენური ტერიტორიის შემადგენლობაში. Puerto Rico Government Directory - Luquillo დაარქივებული 2023-02-06 საიტზე Wayback Machine. ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a>
ხუანა-დიასი (პუერტო-რიკო)

ხუანა-დიასი (ინგლ. Juana Díaz) — ქალაქი და მუნიციპალიტეტი პუერტო-რიკოში. მდებარეობს კუნძულის სამხრეთ სანაპიროზე, ხაიუიის, სიალესის, ოროკოვისისა და ვილიალბის სამხრეთით, პონსეს აღმოსავლეთით და კოამოსა და სანტა-ისაბელის დასავლეთით. მოიცავს 13 ბარიოსა და ხუანა-დიას-პუებლოს (ქალაქის საქმიანი ნაწილი და ადმინისტრაციული ცენტრი). შედის პონსეს მეტროპოლიტენური ტერიტორიის შემადგენლობაში. Juana Díaz and its barrios, United States Census Bureau Puerto Rico Government Directory - Juana Díaz დაარქივებული 2023-02-06 საიტზე Wayback Machine. ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a>
პონსე (პუერტო-რიკო)

პონსე (ინგლ. Ponce) — ქალაქი და მუნიციპალიტეტი პუერტო-რიკოში. მდებარეობს კუნძულის სამხრეთ სანაპიროზე. დაარსდა 1692 წლის 12 აგვისტოს. სახელი ეწოდა ხუან პონსე დე ლეონ ი ლოაისას, ხუან პონსე დე ლეონის შვილთაშვილის პატივსაცემად. მუნიციპალიტეტის ფართობი 501 კმ²-ია. 2020 წლის აღწერის მიხედვით, პონსეს მოსახლეობა 137 491 ადამიანს შეადგენს და მეორე ადგილზეა პუერტო-რიკოს ქალაქებს შორის სან-ხუანის შემდეგ. მოიცავს 31 ბარიოს. პონსეს ისტორია: Official website of Municipality of Ponce. Ponce y su Importancia Historica 29 December 2000 'Ponce en Marcha' Final Decision by the Puerto Rico Supreme Court (2000 DTS 194, MUNICIPIO DE PONCE V. AUTORIDAD DE CARRETERAS 2000TSPR194; Case Number: CC-98-241 Cons. CC-98-231, 250, 257, 258 and 259) 29 December 2000 'Ponce en Marcha' Dissent Opinion from Associate P.R. Sup. Court Justice Honorable Efraín Rivera Pérez (page 1) 29 December 2000 'Ponce en Marcha' Dissent Opinion from Associate P.R. Sup. Court Justice Honorable Efraín Rivera Pérez (page 2) ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a>
ვილიალბა (პუერტო-რიკო)

ვილიალბა (ინგლ. Villalba) — ქალაქი და მუნიციპალიტეტი პუერტო-რიკოში. მდებარეობს კუნძულის ცენტრალურ რეგიონში, ხუანა-დიასის ჩრდილო-აღმოსავლეთით, ოროკოვისის სამხრეთით და კოამოს დასავლეთით. მოიცავს 6 ბარიოსა და ვილიალბა-პუებლოს (ქალაქის საქმიანი ნაწილი და ადმინისტრაციული ცენტრი). შედის პონსეს მეტროპოლიტენური ტერიტორიის შემადგენლობაში. Welcome to Puerto Rico! Villalba ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a>
კისერაქლემები

კისერაქლემები (ლათ. Raphidioptera) — ბადეფრთიანი მწერების რიგი. მათი სხეულის სირგძე 15-20მმ აღწევს. წინა მკერდი აქლემის კისრის მსგავსად აქვთ წაგრძელებული და ზემოთ აღუნული. რიგში 100-მდე სახეობაა. გავრცელებულია ჩრდილოეთ ნახევარსფეროში. მტაცებელია. ბინადრობრობენ ხის ქერქის ნაპრალებში და ქერქქვეშ. იკვებებიან მცენარეჭამია მწერებით, უმთავრესად ქერქიჭამიების მატლებით. ქართული საბჭოთა ენციკლოპედია, ტ. 5, თბ., 1980. — გვ. 536.
ლახასი (პუერტო-რიკო)

ლახასი (ინგლ. Lajas) — ქალაქი და მუნიციპალიტეტი პუერტო-რიკოში. მდებარეობს ლახასის ხეობაში, პუერტო-რიკოს სამხრეთ-დასავლეთ ნაწილში. ჩრდილოეთიდან სან-ხერმანი და საბანა-გრანდე ესაზრება, დასავლეთით ― კაბო-როხო, აღმოსავლეთით ― გვანიკა. მოიცავს 11 ბარიოსა და ლახას-პუებლოს (ქალაქის საქმიანი ნაწილი და ადმინისტრაციული ცენტრი). შედის სან-ხერმანი-კაბო-როხოს მეტროპოლიტენური ტერიტორიის შემადგენლობაში. Welcome to Puerto Rico! Lajas ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a>
საბანა-გრანდე (პუერტო-რიკო)

საბანა-გრანდე (ინგლ. Sabana Grande) — ქალაქი და მუნიციპალიტეტი პუერტო-რიკოში. მდებარეობს ლახასისა და გვანიკის ჩრდილოეთით, მარიკაოს სამხრეთით, სან-ხერმანის აღმოსავლეთით და იაუკოს დასავლეთით. მოიცავს 7 ბარიოსა და საბანა-გრანდე-პუებლოს (ქალაქის საქმიანი ნაწილი და ადმინისტრაციული ცენტრი). შედის სან-ხერმანი-კაბო-როხოს მეტროპოლიტენური ტერიტორიის შემადგენლობაში. Puerto Rico Government Directory - Sabana Grande დაარქივებული 2023-02-06 საიტზე Wayback Machine. Nueva Isla - Sabana Grande დაარქივებული 2021-04-22 საიტზე Wayback Machine. ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a>
სან-ხერმანი (პუერტო-რიკო)

სან-ხერმანი (ინგლ. San Germán) — ისტორიული ქალაქი და მუნიციპალიტეტი პუერტო-რიკოში. მდებარეობს საბანა-გრანდეს ხეობაში, პუერტო-რიკოს სამხრეთ-დასავლეთ რეგიონში, მაიაგუესისა და მარიკაოს სამხრეთით, ლახასის ჩრდილოეთით, ჰორმიგეროსისა და კაბო-როხოს აღმოსავლეტით და საბანა-გრანდეს დასავლეთით. მოიცავს 18 ბარიოსა და სან-ხერმან-პუებლოს (ქალაქის საქმიანი ნაწილი და ადმინისტრაციული ცენტრი). შედის სან-ხერმანი-კაბო-როხოს მეტროპოლიტენური ტერიტორიის შემადგენლობაში. San German, Puerto Rico San Germán and its barrios, United States Census Bureau Official Webpage of the San German Atleticos Welcome to Puerto Rico! San German Map Welcome to Puerto Rico! San Germán ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a>
ღორის დიზენტერია

ღორის დიზენტერია — ღორის ინფექციური დაავადება. მისი ძირითადი ნიშანია დამაუძლურებელი ფაღარათი. გამომწვევია სპიროქეტა Brachyspira hyodysenteriae, რომელიც გავრცელებულია აშშ-სა და ევროპის მრავალ ქვეყანაში. გამომწვევის წყაროა დაავადებული ცხოველები და ბაქტერიის მატარებელნი. საინკუბაციო პერიოდი 10–15 დღეა. ავადდებიან ძირითადად 1–6 თვის ასაკის გოჭები. აღენიშნებათ მადის დაქვეითება, წყურვილი, ფაღარათი (თხევადი ფეკალიები, წითელ-ყავისფერი, ლორწოვანი, ზოგჯერ — სისხლნარევი), პროგრესირებადი სიგამხდრე. სამკურნალოდ იყენებენ ქიმიოთერაპევტულ საშუალებებს, ამავდროულად ასუფთავებენ და დეზინფექციას უტარებენ სადგომებს. ↑ Шахов А. Г. Дизентерия в ветеринарии // Большая российская энциклопедия. т. 8. — М., 2007. — стр. 741.
ლორენცო ლიპი

ლორენცო ლიპი (იტალ. Lorenzo Lippi; დ. 3 მაისი, 1606, ფლორენცია — გ. 15 აპრილი, 1665, იქვე) — იტალიელი მხატვარი და პოეტი. პორტრეტების, სურათების, ალეგორიების და საეკლესიო ფრესკების ხატვასთან ერთად ლიტერატურაშიც მოღვაწეობდა. ანაგრამული ფსევდონიმით — Perlone Zipoli გამოაქვეყნა ნაწარმოები „Malmantile Racquistato“ მარია ლეოპოლდინა ავსტრიელი კლაუდია დე’ მედიჩი ვიტორია დელა როვერე წმინდა აგატა უმანკოების ალეგორია მუსიკალური ალეგორია ვიკისაწყობში არის გვერდი თემაზე: ლორენცო ლიპი ↑ Lorenzo Lippi ↑ Czech National Authority Database
ლევ დუროვი

ლევ დუროვი (რუს. Лев Константи́нович Ду́ров; დ. 23 დეკემბერი, 1931, მოსკოვი — გ. 20 აგვისტო, 2015, იქვე) — საბჭოთა და რუსი თეატრისა და კინოს მსახიობი, თეატრის რეჟისორი, პედაგოგი, პუბლიცისტი. სსრკ სახალხო არტისტი (1990). (შერჩევით) 1974 — რსფსრ დამსახურებული არტისტი 1982 — რსფსრ სახალხო არტისტი 1990 — სსრკ სახალხო არტისტი 1990 — მეგობრობის ორდენი 2002 — ორდენი „მამულის წინაშე დამსახურებისთვის“ (IV ხარისხის) 2011 — ორდენი „მამულის წინაშე დამსახურებისთვის“ (III ხარისხის) ვიკისაწყობში არის გვერდი თემაზე: ლევ დუროვი ლევ დუროვი — კინოფილმების ინტერნეტ მონაცემთა ბაზა (ინგლისური)
ბატკნის ანაერობული დიზენტერია

ბატკნის ანაერობული დიზენტერია — ცხვრის მოზარდეულის ინფექციური დაავადება. გავრცელებულია და დიდი ზიანი მოაქვს განვითარებული მეცხვარეობის ქვეყნებში. გამომწვევია კლოსტრიდიუმის გვარის ბაქტერია — Clostridium perfringens. გამომწვევის წყაროა დაავადებული ცხოველები, რომლებიც კლოსტრიდიუმებს გამოყოფენ ფეკალიებთან ერთად. ბაქტერია დიდი ხნის განმავლობაში შეიძლება შენარჩუნდეს ნიადაგში. საინკუბაციო პერიოდი რამდენიმე საათია. ავადდებიან 5–7 დღის ბატკნები. მწვავე მიმდინარეობისას დაავადებული ცხოველი გამოხატული სიმპტომების გარეშე იღუპება პირველ დღეებში. ქვემწვავე მიმდინარეობისას ბატკნებს აღენიშნება ფაღარათი (ფეკალიები გაზებთან და ლორწოსთან ერთად), საერთო სისუსტე, დაუძლურება. სიკვდილიანობა 50–100%-ია. სამკურნალოდ იყენებენ ანტიტოქსიკურ შრატებს ანტიბიოტიკებით და სიმპტომატიკურ საშუალებებს. პროფილაქტიკა: ცხოველის შენახვის ვეტერინარულ-სანიტარული წესების დაცვა, სრულყოფილი კვება, მაკე ნერბებისა და ბატკნების ვაქცინაცია, ახალდაბადებულ ბატკნებში ანტიტოქსიკური შრატის შეყვანა. ↑ Шахов А. Г. Дизентерия в ветеринарии // Большая российская энциклопедия. т. 8. — М., 2007. — стр. 741.
არაქსის წყალსაცავი

არაქსის წყალსაცავი (აზერ. Araz su anbarı) — წყალსაცავი აზერბაიჯანის ნახიჩევანის ავტონომიურ რესპუბლიკასა და ირანის დასავლეთ აზერბაიჯანში. იგი ჩამოყალიბდა მდინარე არაქსზე 1971 წელს, ქალაქ ნახიჩევანთან არაქსის ჰიდროელექტროსადგურის მშენებლობისას, საბჭოთა კავშირისა და ირანის სახელმწიფოთაშორისი ხელშეკრულების შესაბამისად. წყლის მოცულობა 1,254 კმ³. ზედაპირის ფართობია 145 კმ². სიმაღლე ზღვის დონიდან - 777,5 მ. გახსნის დღიდან წყალსაცავი უზრუნველყოფდა სარწყავი წყლით 400,000 ჰა სახნავ-სათესი მიწებს აზერბაიჯანსა და ირანში. წყალსაცავის ფაუნა  წარმოდგენილია 5 ტიპით, 9 კლასით, 18 რიგით, 34 ოჯახით, 77 გვარით და ბენთოზური ორგანიზმების 105 სახეობითა და ქვესახეობით. არაქსის წყალსაცავის იქთიოფაუნა მოიცავს თევზის 29 სახეობას და ქვესახეობას. ↑ Водохранилища ↑ SU ANBARLARI ↑ Байрамов А. Б. Зообентос Нахчыванского водохранилища: Автореф. дисс. <…> канд. биол. наук, Баку, 2008, 22 с.
მცირე და საშუალო საწარმოები აზერბაიჯანში

მცირე და საშუალო საწარმოებს აზერბაიჯანის ეკონომიკური განვითარებისა და დასაქმების სფეროში წამყვანი პოზიცია უჭირავთ. 2023 წლის აპრილის მდგომარეობით ქვეყანაში 356 000 მცირე და საშუალო ბიზნესი მოქმედებს. აზერბაიჯანში მცირე და საშუალო საწარმოები ორ ჯგუფად იყოფა: ინდივიდუალური მეწარმეები, რომლებიც არიან საწარმოს ერთადერთი მფლობელი. ინდივიდუალური მეწარმეები არიან პირები, რომლებიც ჩართულნი არიან ბიზნეს სფეროში რაიმე იურიდიული პირის შექმნის გარეშე და შეუზღუდავი პასუხისმგებლობის მქონენი. მცირე და საშუალო საწარმოები, ანუ იურიდიული პირები. იურიდიულ პირად რეგისტრირებული პირები კლასიფიცირდება ორი ტიპის ინდიკატორის მიხედვით: დასაქმებულთა რაოდენობისა და წლიური ბრუნვის მიხედვით. 2021 წლის დეკემბრის მდგომარეობით შეიქმნა 36000 მიკრო და მცირე მეურნეობა. მეწარმეობის განვითარება აზერბაიჯანში 1990-იან წლებში დაიწყო. 1992 წლის 12 დეკემბერს მთავრობამ დაადგინა „აზერბაიჯანის რესპუბლიკის მეწარმეობის მხარდაჭერის ეროვნული ფონდის დებულება“. ამ ფონდის დაარსებამ საშუალება მისცა მცირე და საშუალო საწარმოებს ისარგებლონ შეღავათიანი სესხებით, თუმცა 2001 წლამდე ეს მექანიზმი გამართულად არ მუშაობდა. 2002 წლის 27 აგვისტოს მეწარმეობის ხელშეწყობის ეროვნული ფონდი ხელახლა შეიქმნა. ეროვნული ვალუტით დაბალი საპროცენტო განაკვეთით სესხების გაცემა დაიწყო. მცირე და საშუალო ბიზნესის განვითარების სახელმწიფო სააგენტო გასცემს დამწყებ პროექტებს დაწყების სერთიფიკატებს, რომლებიც გათავისუფლებულია საშემოსავლო გადასახადისგან სამი წლის ვადით, ასევე გასცემს 20000 მანეთამდე სესხს მიკრო მეწარმეებზე . 2023 წლის იანვრის მდგომარეობით, გაცემულია 81 სტარტ-აპის სერტიფიკატი. ქვეყნის 21 ქალაქში და რაიონში სააგენტომ გახსნა მცირე და საშუალო ბიზნესის განვითარების ცენტრები. აქ არის ბაქოს, ევლახის, ხაჩმაზის მცირე და საშუალო ბიზნესის სახლები, რომლებიც ერთი ფანჯრის ბაზაზე ახორციელებენ მეწარმეებისთვის საჭირო საჯარო და კერძო სერვისებს. მცირე და საშუალო ბიზნესის განვითარების სააგენტო (აზერბაიჯანი) აზერბაიჯანის ეკონომიკა ბაქოს ეკონომიკა ↑ Названо количество субъектов МСБ в Азербайджане ↑ В Азербайджане требуется квалифицированная рабочая сила ↑ THE REPUBLIC OF AZERBAIJAN MINISTRY OF ECONOMY NATIONAL FUND FOR ENTREPRENEURSHIP SUPPORT ↑ Малый и средний бизнес Азербайджана имеют широкий доступ к безналичным решениям - Орхан Мамедов ↑ Агентство по развитию малого и среднего бизнеса Азербайджана выдало еще двум субъектам МСБ сертификаты Startap ↑ В Астаре начал работать офис "Друг МСБ" - ФОТО ↑ Названо число услуг, оказанных предпринимателям в домах МСП в I полугодии 2023 года - ФОТО
ანაერობული ენტეროტოქსემია

ანაერობული ენტეროტოქსემია, ანაერობული დიზენტერია — ძუძუმწოვრებისა და ფრინველების მწვავე ინფექციური დაავადება. ყველაზე მეტად მგრძნობიარეა ადრეული ასაკის მოზარდეული (ბატკნების სიკვდილიანობა 100%-მდეა, იხ. ბატკნის ანაერობული დიზენტერია). გამომწვევია ჩხირისებრი ანაერობული ბაქტერია — Clostridium perfringens (A, B, C და D ტიპი), რომელიც წარმოქმნის მაღალტოქსიკურ სპორებსა და კაფსულებს, რაც იწვევს დაავადებულის სიკვდილს. გავრცელებულია მრავალ ქვეყანაში. გამომწვევი გადაეცემა დაავადებული ან დაავადებაგადატანილი ცხოველიდან საკვებისა და ინვენტარის საშუალებით. დაავადების გაჩენას ხელს უწყობს ცხოველის შენახვისა და კვების არახელსაყრელი პირობები. საინკუბაციო პერიოდი 1–5 დღეა. მთავარი კლინიკური ნიშანია ფაღარათი, ხშირად სისხლნარევი. დიაგნოზი ისმება ლაბორატორიულად. სამკურნალოდ იყენებენ ანტიბიოტიკებსა და შრატებს. პროფილაქტიკა: დეზინფექცია, საკვების კონტროლი, ვაქცინაცია. Анаэробная дизентерия // Сельско-хозяйственный энциклопедический словарь / Главный редактор: В. К. Месяц. — М.: «Советская энциклопедия», 1989. — стр. 29. Есепёнок В. А. Анаэробная энтеротоксемия // Большая российская энциклопедия. т. 1. — М., 2005. — стр. 676.
ათერტონის პლატო

ათერტონის პლატო (ინგლ. Atherton Tableland) — ვრცელი პლატო ავსტრალიაში, კუინზლენდის შტატში. წარმოადგენს დიდი წყალგამყოფი ქედის ნაწილს. მოქცეულია ჩრდილოეთით მდინარე პალმერისა და სამხრეთით მდინარე ბურდეკინის ხეობებს შორის. ფართობი 31 ათ. კმ². საშუალო სიმაღლე 600–900 მ. მაქსიმალურ სიმაღლეს აღწევს ბარტლ-ფრირის მასივზე (1611 მ). ათერტონის პლატო უაღრესად ნაყოფიერია მაღალი ნალექიანობისა და მდიდარი ვულკანური ნიადაგების გამო. მის ფარგლებში ბევრია პატარა კრატერი და ტბა. განვითარებულია ტროპიკული კლიმატი. ღრმა კრატერული აუზები, კერძოდ, იჩემისა და ბარინის ტბები მდინარეების ბარონის, ჰერბერტის, ჯონზტოუნისა და ტალის სათავეებად გვევლინებიან. პირველი დასახლება გაჩნდა 1870-იან წლებში, ხოლო 1890 წელს მრავალი სამთომომპოვებელი საწარმოს არენად იქცა. მადნის ამოწურვის შემდეგ, მუშაკებმა ხელი მოკიდეს სოფლის მეურნეობას. პლატოს ფარგლებში მოჰყავთ თამბაქო, არაქისი, სიმინდი და სხვა, რომლებსაც ქალაქ ათერტონში, ჰერბერტონსა და მარიბაში ამუშავებენ. რძის ტრანსპორტირება ხდება ქალაქ ტაუნზვილამდე. ↑ 1.0 1.1 1.2 Encyclopedia Britannica | Atherton Tableland ↑ Encyclopedia Britannica | Bellenden Ker Range
სამედიცინო ტერიტორიული ერთეულების მართვის გაერთიანება (აზერბაიჯანი)

აზერბაიჯანის სამედიცინო ტერიტორიული ერთეულების მართვის გაერთიანება — TABIB (აზერ. Tibbi Ərazi Bölmələrini İdarəetmə Birliyi (TƏBİB)) — ჯანმრთელობის სავალდებულო დაზღვევის სახელმწიფო სააგენტოს დაქვემდებარებული საჯარო იურიდიული პირი. აზერბაიჯანის სამედიცინო ტერიტორიული ერთეულების მართვის გაერთიანების თავმჯდომარეა რამინ ბაირამლი. 2018 წლის 20 დეკემბერს, აზერბაიჯანის პრეზიდენტმა ილჰამ ალიევმა ხელი მოაწერა ბრძანებულებას ჯანმრთელობის სავალდებულო დაზღვევის სახელმწიფო სააგენტოსთან არსებული სამედიცინო ტერიტორიული ერთეულების აზერბაიჯანის მართვის გაერთიანების (TƏBIB) შექმნის შესახებქვეყანაში სავალდებულო სამედიცინო დაზღვევის განხორციელების უზრუნველსაყოფად. 2019 წლის 18 აპრილს დამტკიცდა აზერბაიჯანის სამედიცინო ტერიტორიული ერთეულების მართვის გაერთიანების დაქვემდებარებული სამედიცინო დაწესებულებების სია. 2020 წლიდან აზერბაიჯანის ჯანდაცვის სამინისტროს დაქვემდებარებული მრავალი სახელმწიფო დაწესებულება გადავიდა სამედიცინო ტერიტორიული ერთეულების აზერბაიჯანის მართვის გაერთიანებაში. მედიცინა აზერბაიჯანში სავალდებულო სამედიცინო დაზღვევის სახელმწიფო სააგენტო (აზერბაიჯანი) აზერბაიჯანის ჯანდაცვის სამინისტრო ↑ В Азербайджане будет создано Объединение по управлению медицинскими территориальными подразделениями ↑ В Азербайджане назначен председатель правления TƏBİB ↑ İcbari Tibbi Sığorta üzrə Dövlət Agentliyi ↑ Ильхам Алиев вывел больницы из-под подчинения Минздрава
კისისხევი (მრავალმნიშვნელოვანი)

კისისხევი შეიძლება აღნიშნავდეს: კისისხევი — მდინარე თელავის მუნიციპალიტეტში კისისხევი — სოფელი თელავის მუნიციპალიტეტში
ლას-მარიასი (პუერტო-რიკო)

ლას-მარიასი (ინგლ. Las Marías) — ქალაქი და მუნიციპალიტეტი პუერტო-რიკოში. მდებარეობს მარიკაოს ჩრდილოეთით, ანიასკოს სამხრეთ-აღმოსავლეთით, სან-სებასტიანის სამხრეთით, მაიაგუესის აღმოსავლეთით და ლარესის დასავლეთით. მოიცვას 15 ბარიოსა და ლას-მარიას-პუებლოს. 2020 წლის აღწერის მიხედვით, მუნიციპალიტეტის მოსახლეობა 8 874 ადამიანს შეადგენს. პუერტო-რიკოს მუნიციპალიტეტები Welcome to Puerto Rico! Las Marías ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a>
კარსტენსის მყინვარი

კარსტენსის მყინვარი (ინდონ. Gletser Carstensz) — ხეობის ტიპის მყინვარი კუნძულ ახალ გვინეაზე, ცენტრალური პაპუის პროვინციაში, ინდონეზიაში. მდებარეობს სუდირმანის ქედზე, მწვერვალ ჯაიას კალთებზე, ზღვის დონიდან დაახლოებით 4600 მ სიმაღლეზე, ჯაიას მწვერვალის თხემიდან აღმოსავლეთით 1.5 კმ-ში. 2002 წლის მდგომარეობით, კარსტენსის მყინვარის სიგრძეა 1.4 კმ, სიგანე 0.6 კმ. 2018 წლის მდგომარეობით მყინვარის ფართობი შეადგენს 0.09824 კმ²-ს. განფენილია მწვერვალ აღმოსავლეთი კარსტენსის დასავლეთ კალთაზე და შეერთებულია სამხრეთ-აღმოსავლეთით გაწოლილ ვან-დე-უოტერის მყინვართან. წარსულში დაკავშირებული იყო სამხრეთისაკენ მდებარე უოლასტონის მყინვართან, რომელიც ამჟამად სრულიად გამდნარია. 2004 წელს IKONOS-ის სატელიტური ფოტოსურათებით დადგინდა, რომ 2000 წლიდან 2002 წლამდე პერიოდში კარსტენსის მყინვარმა დაკარგა თავისი ზედაპირის ფართობის 6.8%. 2010 წელს დადგინდა, რომ მწვერვალ ჯაიას მყინვარების ყინულის სისქე 32 მ უდრიდა და წელიწადში 7 მ-ით თხელდებოდა. შედეგად, გამოითქვა აზრი 2015 წლამდე მათი სრულად გაქრობის შესახებ. 2019 წელს ჩატარებულმა კვლევებმა გამოავლინა, რომ ჯაიას მყინვარები ათწლეულში გაქრება. ოდესღაც, მწვერვალ ჯაიას დარჩენილი მყინვარები დაახლოებით 5,000 წლის წინათ წარმოქმნილი ყინულქუდის ნაწილს შეადგენდნენ. სულ მცირე, ერთი ადრინდელი ყინულქუდი აგრეთვე არსებობდა ამ რეგიონში 15,000–7,000 წლის წინ, რომელიც როგორც ჩანს, გადნა და გაქრა. მყინვარს სახელი ეწოდა ნიდერლანდელი მოგზაურის იან კარსტენსის პატივსაცემად. ↑ Detection and Measure Carstensz Glacier Area Changes Using Machine Learning Technique ↑ 2.0 2.1 Retreat of the Irian Jaya Glaciers from 2000 to 2002 as Measured from IKONOS Satellite Images ↑ Retreat of the Irian Jaya Glaciers from 2000 to 2002 as Measured from IKONOS Satellite Images ↑ Robin McDowell: Indonesia’s Last Glacier Will Melt ‘Within Years’ ↑ Papua Glacier’s Secrets Dripping Away: Scientists ↑ Disappearance of the last tropical glaciers in the Western Pacific Warm Pool appears imminent
ივა ფეზუაშვილი

ივა ფეზუაშვილი (დ. 1990) — ქართველი მწერალი. ევროკავშირის ლიტერატურული პრემიის, წინანდლის ლიტერატურული პრემიისა და „საბას“ სპეციალური პრემიის ლაურეატი. დაიბადა 1990 წელს. დაამთავრა შოთა რუსთაველის თეატრისა და კინოს სახელმწიფო უნივერსიტეტი მხატვრული კინოს რეჟისურის განხრით. 2011 წელს გაიმარჯვა „შემოდგომის ლეგენდის“ კონკურსში მოთხრობით „ალჩუ“. 2012 წელს გადაიღო მოკლემეტრაჟიანი ფილმი „ბაბაზი“, რომელიც ამავე მოთხრობას ეფუძნებოდა. ფეზუაშვილი მოთხრობებს 2012 წლიდან აქვეყნებს. 2022 წელს მისი უახლესი ნამუშევარი „ბუნკერი“ ევროკავშირის ლიტერატურული პრემიით დაჯილდოვდა. ↑ 1.0 1.1 https://euprizeliterature.eu/author/iva-pezuashvili ↑ https://commapress.co.uk/authors/iva-pezuashvili
მღებროვი

საკუთარი სახელი მღებროვი შეიძლება აღნიშნავდეს ერთ-ერთ შემდეგ პიროვნებათაგანს: აბესალომ მღებროვი — რუსეთის არმიის გენერალ-ლეიტენანტი ალექსანდრე მღებროვი — რეჟისორი, მსახიობი ვლადიმერ მღებროვი — სამხედრო კონსტრუქტორი მიხეილ მღებროვი — დერმატოვენეროლოგი მღებრიშვილი
კისისხევი

კისისხევი — მდინარე თელავის მუნიციპალიტეტში. სათავე აქვს გომბორის ქედის ჩრდილო-აღმოსავლეთ კალთაზე, ზღვის დონიდან 1755 მ. ერთვის მდინარე ალაზანს მარჯვნიდან. სიგრძე 37 კმ, აუზის ფართობი 142 კმ². საზრდოობს წვიმის, თოვლისა და მიწისქვეშა წყლით. წყალდიდობა გაზაფხულზეა, წყალმცირობა — ზამთარში, ზაფხულ-შემოდგომაზე იცის წვიმებით გამოწვეული წყალმოვარდნა და ღვარცოფი. საშუალო წლიური ხარჯი სოფელ კისისხევთან 1,45 მ³/წმ. აფხაზავა ი., ქართული საბჭოთა ენციკლოპედია, ტ. 5, თბ., 1980. — გვ. 536.